৩.	গালিব দেখানোর চেষ্টা করছেন, এ ভূখণ্ডে ইসলাম ও হিন্দু ধর্মের (বর্ণাশ্রিত রূপ ইত্যাদি) সময়কাল কার্যত এক। এর চেয়ে ঢালাও কথা আর কী হতে পারে! তাহলে কি মোটা দাগে বলতে হবে বিন কাসিমের সিন্ধু বিজয়ের সময় থেকেই (বা কিছু কমবেশি আগে পরে) এ অঞ্চলে ইসলাম ও হিন্দু ধর্ম পাশাপাশি যাত্রা শুরু করল? বৈদিক ধর্মের সঙ্গে প্রাচীন বা মধ্যযুগের বাংলায় প্রচলিত হিন্দুধর্মের যেন আদৌ কোনো যোগসূত্র নেই! ‘ঈদজাতীয় পার্বণের শুরু দুর্গাপুজার অনেক আগে থেকেই’ বলে গালিব কী প্রমাণ করতে চাইছেন বুঝলাম না। বাঙালির দূর্গাপুজা মাত্র কয়েকশ বছরের বিষয় বটে। কিন্তু দুর্গাপূজা মানেই কি হিন্দু ধর্ম! তার আগের বৈদিক দেবদেবীর পুজা প্রসঙ্গে কী বলবেন গালিব?